Kötelezõ lenne, de ha nincs, nem büntetik
Elvileg idén január elsejétõl kell a lakás eladásakor hõtanúsítvánnyal is rendelkeznie a tulajdonosnak. Sopronban a gyakorlatban egyelõre ez még várat magára. Igaz, szankcionálás sincs.
Építmények, lakások energetikai összegzése az úgynevezett hõtanúsítvány, amelynek elkészíttetését hazánkban idén januárban vezették be. Célja, hogy az épületek, családi házak és a lakások tulajdonosait energiatakarékos fûtési módra, korszerû nyílászárók alkalmazására, hatékony épületgépészeti megoldásokra ösztönözzék. Mindez az energiatakarékosság szempontját, végeredményben a lakástulajdonos érdekét szolgálja.
Sopronban a mérnöki kamara szervezésében a napokban fejezõdött be az elsõ olyan tanfolyam, amelyen – az ország minden tájáról – tizenhét építész, építõmérnök, energetikai mérnök, épület-gépészmérnök és villamosmérnök sajátította el a hõtanúsítvány-készítés szisztémáját. Õk azok, akik a továbbiakban 1⁄2hivatalból1⁄2 vállalhatnak el ilyen jellegû feladatot.
– Az új épületeknél, lakásoknál a használatbavételi engedély kiadása elõtt a mûszaki osztály már ellenõrzi a hõtanúsítvány elkészíttetését – mondta Buzgó Zsolt épület-gépészmérnök. – A régi épületeknél, lakásoknál ilyen tanúsítványra adásvételkor vagy bérbeadáskor van szükség.
Egyszerû esetekben ennek elkészítése 11 ezer forint körüli összegbe kerül.
Ha viszont nincsenek tervrajzok, akkor az abban az idõben épített épületek szerkezetét kell alapul venni, s bonyolultabbá válik a hõtanúsítvány kidolgozása, amely tízféle besorolást alkalmaz. Ugyanakkor a rendelet nem vonatkozik a mûemléki, illetve a védett területen lévõ lakásokra, épületekre, a mezõgazdasági építményekre.
Buzgó Zsolt elmondta még: Sopronban a régi, régebbi lakások értékesítésénél egyelõre nemigen veszik igénybe a hõtanúsítvány megalkotásának lehetõségét, igaz, egyelõre szankcionálás sincs a hiánya miatt. Viszont a megléte a tulajdonos érdeke, hiszen az – adott esetben – árfelhajtó erõ lehet.
ingatlan fûtés Sopron